SIENDES. Rede de collaboración con proyectos llocales.
#000000
La programación espandida de camín Escena Norte toma tola actividá fora del itinerariu de funciones como exa vertebrador, arrodiar y complementa multiplicando los sos efectos a nivel de relación colos públicos, alcuentru, mediación, dinamización profesional y sectorial. Ta estremada en dos grandes bloques d’actividaes o llínees d’acción, les actividaes para públicu profesional y de dinamización profesional per un sitiu, y por otru les de relación co los públicos.
#000001
Actividaes de rellación colos públicos
#000002
Talleres, alcuentros col públicu, visites, dinámiques de xuegu en familia, acciones de collaboración con colectivos y entidaes. Tola actividá que va contextualizar la programación d’espectáculos del Itinerariu Constelaciones nes distintes sedes tien una importancia fundamental dientro de Camín Escena Norte, que fuxe de ser namái un circuitu o rede interterritorial pa intentar texer otres relaciones, sinerxies y posibilidaes acullá de la rellación establecida espectador/a – espectáculu.
#000003
Esta otra iniciativa de la programación espandida de Camín Escena Norte ye un proyectu de collaboración ya intercambiu pedagóxicu coles escueles superiores ESAD de Galicia, ESAD d’Asturies y la ESADD d’Euskadi (Dantzerti) puestu en marcha’l pasáu añu de 2022.
#000004
Esta acción de collaboración naz, a propuesta de les escueles superiores y enmarcada nel so proyectu de collaboración ESAD en rede, pa poner en contactu al alumnáu de les escueles superiores d’enseñances artístiques con profesionales n’activu, nesti casu coles compañíes en xira nel Itinerariu Constelaciones de Camín Escena Norte. En 2023 ESADS en Camín propón distintes acciones alredor de los espectáculos del itinerariu en Santiago de Compostela, Xixón y Bilbao.
#000005
Al traviés de y d’un trabayu d’espardimientu per aciu de les RRSS del proyectu, nesta 5a edición facemos un “mapéu” de les 60 sedes nes que va haber actividaes de Camín Escena Norte. Queremos centrar l’atención na importancia d’estos espacios, escénicos o non, a nivel llocal, como espacios d’alcuentru, socialización ya intrahistoria de les llocalidaes, muncho más allá del so valor patrimonial o arquitectónicu. Acullá de les sedes que yá son de tipu patrimonial (capiyes, places...) trátase tamién de poner el focu nos teatros de les llocalidaes pequeñes (percima de too) y el so interés y relevancia a tolos niveles.
#000006
Con esti “mirar les constelaciones” queremos dimensionar l’itinerariu de funciones y otres actividaes pola tipoloxía diversa d’espacios que nos acompañen, dando a los públicos información de toes estes “constelaciones” que conformen el proyectu.
#000007
Actividaes profesionales y de dinamización sectorial
#000008
Va desendolcase una estancia d’intercambiu en cada Comunidá ente al menos dos compañíes de territorios estremaos (Galicia, Principáu d’Asturies, Cantabria, Euskadi y Navarra).
Les estancies van tener una duración máxima de 10 díes, nel marcu temporal que s’indica nel apartáu d’espacios cómplices.
El presupuestu y acompañamientu económicu máximos per cada proyectu d’estancia ya intercambiu va ser de 5.000 € (impuestos incluyíos), Encruces cunta polo tanto con un presupuestu total de 25.000 € (impuestos incluyíos) El presupuestu d’esta rede auméntase y refuerzase dende l’añu 2021 (12.000 € impuestos incluyíos). Pa esta convocatoria inclúyense los proyectos d’intercambiu xestionaos por Eskena en Cantabria, Euskadi y Navarra.
Esti proyectu d’intercambiu per mediu d’estancies profesionales naz col oxetivu tresversal de la creación de redes de conocencia, collaboración y sinerxies ente los axentes profesionales de les 5 Comunidaes implicaes.Les estancies d’intercambiu Encruces parten d’una compañía d’una de les Comunidaes de Camín Escena Norte proponiendo’l procesu d’intercambiu a otra u otres compañíes d’otra(es) de les Comunidaes.
#000011
Habitación Pelegrina PRO ye una propuesta que surde dientro’l proyectu Camín Escena Norte, concretamente tamién dientro la so programación espandida Camín Espandíu. Recueye’l títulu del programa de residencies de creación basaes nel intercambiu entre CCAA qu’implementamos na 1a edición (2019), na qu’identificamos de manera bultable que nun esiste una conocencia en fondura nin una relación estable y duradera de sinerxies ente les compañíes y axentes profesionales del sector de les artes escéniques qu’operen nos 4 territorios originalmente implicaos nesti proyectu: Galicia, Asturies, Cantabria y Euskadi.
#000012
L’oxetivu principal de Camín Escena Norte ye’l de crear un nuevu corredor cultural articuláu per aciu d’esti nuevu territoriu compartíu, que sirva tamién pa la conocencia mutua por mediu de la producción cultural de cada Comunidá nel campu de les artes escéniques.
#000013
Asina, amás de poner en contactu al públicu con espectáculos y actividaes paraleles a les que d’otra manera nun aportaríen, Camín Escena Norte quier d’igual manera enanchar el marcu de la so propia programación, faciendo posible la interrellación ente territorios y les sinerxies profesionales ente compañíes de Galicia, Asturies, Cantabria, Euskadi y Navarra.
#000014
Habitación Pelegrina PRO quier ser un espaciu de convivencia profesional onde’l más d’un centenar de compañíes que tán nes asociaciones promotores (Escena Galega, EscenAsturias, Acepae, Eskena y Esna), más toes aquelles del sector que quieran xunise a l’actividá, puedan entrar en contactu, conocer les sos llínees de trabayu y propuestes estétiques, conocer la realidá de los distintos circuitos de programación, esplorar víes de coproducción y trabayu conxuntu y aportar a propuestes de formación que sían d’interés pal so desenvolvimientu profesional.
#000015
Esti 2023 ponemos en marcha una nueva iniciativa llamada Siendes, consistente na collaboración de Camín Escena Norte con un proyectu cultural de cada Comunidá, coles mires de crear sinerxies, al empar que damos fuercia y contestu al nuesu proyectu llocalmente y proxectamos fora de la Comunidá los proyectos llocales. Proyectos toos que coinciden territorialmente y en feches averaes con nós, claro.
#000016
La idea surde de la programación d’una de les funciones del Itinerariu Constelaciones 2022 en collaboración col FIOT (Festival Internacional de Outono de Teatru) de Carballo (Galicia) l’añu pasáu, que nos abrió la puerta a pensar qu’esta fórmula de programación conxunta podría ser una idea a treslladar a otros proyectos coincidentes en feches y territoriu. Anguaño estes Siendes van abrise con una collaboración con 5 iniciatives culturales estremaes de Galicia, Asturies, Cantabria, Euskadi y Navarra, anque non en toes elles vamos llevar a cabu inda una estratexa de programación conxunta.
#000017
Los 5 proyectos qu’abren estes “siendes”:
#000018
Programa Muyeres y Cultura, ámbitu rexonal.
#000021
Ribera en Danza, dellos ayuntamientos.
#000023
En 2023, 5a edición del proyectu, facemos per primer vegada esti Catálogu d’Espectáculos Encamentaos Camín Escena Norte, una publicación qu’esperamos sía de tanta utilidá como interés pal sector, y que suponga un sellu de calidá pa los espectáculos equí recoyíos, que representen una esbilla amplia y diversa de daqué de la meyor producción escénica de Galicia, Asturies, Cantabria,Euskadi y Navarra.
#000024
Los espectáculos que conformen esta publicación fueron escoyíos por 5 comisiones independientes d’axentes profesionales del sector, una en caúna d’estes Comunidaes, ayenes a la organización de Camín Escena Norte y que trabayaron sobro les casi 250 propuestes presentaes a esta edición del proyectu pa xirar nel nuesu Itinerariu Constelaciones, la rede d’exhibición escénica profesional basada nel intercambiu ente los 5 territorios que conformen esti territoriu cultural común creáu allá per 2019.
#000025
Puede consultase más información equí: CATÁLOGU
#000026